



**Illustrasjon: barnehender som lager papirraketter.**

**VEDTEKTER FOR SKOLEFRITIDSORDNINGEN I KRISTIANSUND**

Gjeldende fra nytt skoleår 2023/2024, med unntak av punkt 9.1 som trer i kraft 23.01.2023

## Retningslinjer

* Skolefritidsordningen (SFO) drives i samsvar med rammeplan for SFO, sentrale bestemmelser, kommunale vedtak, Kvalitetsplan for SFO og planer for den enkelte enhet.

## Formål og innhold

* Skolefritidsordningen er et frivillig omsorg -og fritidstilbud utenom den obligatoriske skoledagen.
* Skolefritidsordningen har som mål å gi barna i grunnskolens fire første årstrinn tilsyn og omsorg. SFO kan også være et tilbud for barn med særskilte behov i grunnskolens sju første årstrinn, og disse barna skal gis gode utviklingsmuligheter.
* SFO skal legge til rette for at barna gis mulighet til å utnytte sin fritid til allsidig lek, kultur og fritidsaktiviteter med utgangspunkt i barnas alder, funksjonsnivå og interesser. Dette skal skje i nær forståelse og samarbeid med barnas hjem og i overensstemmelse med skolens formål, slik den kommer til uttrykk i Opplæringsloven §1
1. **Eieforhold, forvaltning, ledelse og bemanning**
* Kristiansund kommune er ansvarlig for driften av SFO i Kristiansund
* Rektor er faglig og administrativ leder for SFO
* Daglig leder ved SFO skal ha høyere relevant utdanning, og ha tid avsatt til administrasjon i henhold til avtaleverket.
* Det skal som regel ikke være mer enn 15 barn pr. voksen.
* Bemanningen skal styrkes for å ivareta barn med behov for særskilt oppfølging

1. **Opptak**
* Alle barn på 1.-4.årstrinn, og barn med særskilte behov på 1.-7.årstrinn har rett til tilbud før og etter skoletid.
* Påmelding til SFO sendes elektronisk på digitalt skjema. Papirskjema kan innvilges unntaksvis. Påmeldingen blir behandlet administrativt av rektor/SFO-koordinator. Påmeldingsfristen er 1. mai. Suppleringsopptak skjer gjennom hele året, så sant det er plass. (Plass i skolefritidsordningen betales fra den dato plassen tilbys familien.)
* Førstegangs-opptak kan skje ved innskriving i grunnskolen. Foresatte melder fra om de ønsker plass ved innskriving. De har plass inntil det foreligger en skriftlig oppsigelse (elektronisk skjema). Hvis foresatte ikke ønsker å benytte SFO-plassen fra skolestart, er frist for å si opp plassen før 1. august for skolestartere.
* Endringer i oppholdstiden sendes elektronisk med en måneds varsel, gjeldende fra den 1. i hver måned.
1. **Foreldrebetaling**
* Bystyret fastsetter foreldrebetalingen i forbindelse med den årlige budsjettbehandlingen. Samtidig utarbeides informasjon om foreldrebetaling og beregningsgrunnlag.
* Søskenmoderasjon. Det gis 25% moderasjon for for det barnet/de barna som har rimeligste plassen(e) i SFO.
* Det er gratis SFO-plass på 5. – 7. trinn for elever med særskilte behov.
* Foreldrebetalingen skal maksimalt utgjøre seks prosent av den samlede person- og kapitalinntekten i husholdningen for et barn i SFO på 1.- 4.trinn. Søknad om redusert foreldrebetaling gjøres gjennom Visma flyt skole (foresattApp). Det må søkes på nytt hvert år.
* Forfall for betaling er den 20. i hver måned.
Månedsbeløpene gjelder for 11 måneder pr kalenderår (Alle måneder unntatt juli). Skolestartere på 1. trinn betaler halv måned i august.
* Ved manglende foreldrebetaling vil kommunen gå i dialog med foreldre/foresatte for å finne en egnet løsning for etterbetaling. Dersom dette ikke lar seg løse, vil barnet miste plassen i skolefritidsordningen.
* Alle elever på 1. og 2. trinn har rett på 12 timers gratis SFO pr uke.

##  Oppholdstilbud

Innenfor åpningstiden gir SFO følgende tilbud:

* **Heldagsplass**, kan benytte hele åpningstiden til SFO, inkludert alle langdager
* **Halvdagsplass for 3. og 4. trinn**, 12 timer pr uke, inkludert 20 langdager
* **Gratis 12-timerstilbud for 1. og 2.trinn**, 12 timer pr uke, inkludert bruk av SFO mandag og tirsdag fra 08.00 - 14.00 i skoleferier.
* **Morgentilbud,** SFO kan benyttes før skoletid (07.30 -08.30)

## 12 timers-tilbud for 1. og 2. trinn

Alle barn i SFO på 1. og 2. trinn tilbys 12 timer gratis SFO per uke, uavhengig av hvilket SFO tilbud de har. Det er full anledning til å benytte seg av bare 12 timers-tilbudet.

For de som kun har 12 timers-tilbudet gjelder følgende:
Tilbudet defineres som 2,5 time etter skoletid mandag til torsdag og 2 timer etter skoletid fredag (lokale tilpasninger kan forekomme). Tilbudet inkluderer opphold i SFO mandag og tirsdager fra kl. 08.00-14.00 i skolens ferier.

## Langdager for 3. og 4. trinn

Med langdag menes dager der det ikke er undervisning, men hvor SFO holder åpent fra kl. 7 .30 til kl.16.30. En langdag regnes som en hel dag og kan ikke deles. Oversikt over alle SFO-årets langdager finnes på kommunens internettsider og sendes ut sammen med tildelingsbrev i mai.

### Bruk av langdager

Barn som har heldagstilbud, har rett til å benytte SFO alle langdager i hele åpningstiden.
Barn med halvdagstilbud, benytter SFO 20 av langdagene for det aktuelle SFO-året.
Barn med gratis 12-timerstilbud, benytter SFO mellom kl. 08.00-14.00 mandager og tirsdager i skolen ferier.

Barn på 3. og 4. trinn som endrer til, eller begynner i halvdagstilbud etter 30. september, har rett til 60 prosent av de resterende langdagene tilknyttet tilbudet ut SFO-året. Oppgradering av SFO- tilbud etter 1. april medfører ikke flere langdager inneværende år.

### Påmelding til langdagene

Barn som har fulltidstilbud, har rett til å benytte SFO alle langdager i hele åpningstiden. For barn med fulltidstilbud skal det også gis tilbakemelding på bruk av langdager. Tilbakemeldingene danner grunnlaget for bemanning og for hvilke aktiviteter som skal tilbys/gjennomføres grunnet planlegging av bemanningen.

For barn med halvdagstilbud, blir det påmelding til ferier i god tid før hver langdagsperiode. Det er skolens ansvar å sørge for disse påmeldingene, og foresatte plikter å gi tilbakemelding.
De valgte dagene er bindende. Manglende tilbakemelding på langdager til skolen regnes også som brukte dager.

Barn med gratis 12-timers tilbud må også gi tilbakemelding på bruk av SFO i ferier (mandager og tirsdager fra kl. 08.00-14.00).

* Foresatte må selv ordne skyss når opphold i skolefritidsordningen medfører at ordinær skoleskyss ikke kan benyttes.

**8. Oppsigelse og redusering av SFO-plass**

* Oppsigelse og redusering av plassen skjer digitalt med en måneds varsel, gjeldende fra den 1. i hver måned. (Oppsigelsen må skje før den første dagen i måneden).
* Ved oppsigelse av SFO-plass er det en måneds oppsigelse med virkning fra den 1. i påfølgende måned. Siste frist for vanlig oppsigelse for barn som ikke skal gå ut driftsåret er 1. april, med fratredelse 1. mai. Ved oppsigelser etter 1. april blir SFO-plassen fakturert ut juni måned.

**9. Åpningstider og ferier**

* Barna skal i løpet av et kalenderår ha minst 4 ukers ferie, tre av ukene tas ut i juli.
* Skolefritidsordningen gir tilbud alle virkedager med unntak av SFO sine 5 planleggingsdager, jul- og nyttårsaften, romjul, arbeidsdager i påsken og sommerstengt 2 uker i juli (uke 29 og 30).
* Den tredje ferieuka kan velges ut fra størst behov – uka før de to fastsatte ferieukene i juli, eller uka etter de to fastsatte ukene i juli.
* Sommerstengt SFO samordnes med feriestengte barnehager.
* SFO har egen organisering i feriene.
* Daglig åpningstid er mandag-fredag kl. 7.30-16.30.

**10. Leke- og oppholdsareal**

* Arealene ute og inne skal være tilpasset de aktivitetene som skal drives.
* Lokalene skal være godkjent etter Forskrift for miljørettet helsevern.

**11. Ansvar**

* Skolen har ansvar for barna i den tiden de oppholder seg i SFO.
* Kommunen har ingen erstatningsplikt overfor barnas eiendeler i SFO.
* Kommunen har ulykkesforsikring for barna i SFO.

**12. Taushetsplikt**

* Ansatte i SFO har taushetsplikt etter reglene i Forvaltningslovens §§13 og 13 a-f

**13. Opplysningsplikt**

* Personalet har i spesielle tilfeller opplysningsplikt til sosialtjenesten og barneverntjenesten (jf Opplæringsloven §§ 15-3 og 15-4)

**14. Internkontroll**

* Systematisk helse-, miljø- og sikkerhetsarbeid gjennomføres i tråd med Internkontroll-forskriften.

**15. Endringer av vedtektene. Ikrafttreden**

* Endringer må vedtas av Hovedutvalg for skole, barnehage og kultur.
* Samarbeidsutvalget ved de berørte skoler gis anledning til uttale før endringer vedtas.
* Kommunedirektør gis fullmakt til å gjøre mindre endringer i vedtektene i tråd med kommunale eller statlige føringer som ikke har prinsipiell betydning.
* Vedtektene trer i kraft fra nytt skoleår 2023/2024, med unntak av punkt 9.1 om som trer i kraft 23.06.2023.

Vedtektene er vedtatt av Hovedutvalg for skole, barnehage og kultur 01.02.2023

Olaug Haugen
Kommunalsjef